#адыгэорэдхэр
Рубрика "Песни на адыгском языке"
Къайсэрыжьым и Ӏистасйоныр - Къущхьэ Тыгъуэн

Дыщэблэр дэплъэкӀ къыщысщIкӀэрэ сэрмыгъуэ,
Бзуущхьэу ухызогъэзагъэ.
ПӀэщхьагъкӀэ зигу мызэгъахэри сэрмыгъуэ,
ДунейкӀэ жыхьэнэмэкъэ.

Къайсэрыжьым фи Ӏистасйонми сэрмыгъуэ,
МэфӀэгур щызэрызэрошэр.
Зэпылъу зэрымышахэри сэрмыгъуэ,
ДунейкӀэ жыхьэнэмэкъэ.

Жыжьэурэ укъысхуэувурэ сэрмахуэ,
ТэрмэшкӀэ укъызопсалъэр.
Гъунэгъуу дызэбгъэпсалъэтэми сэрмыгъуэ,
Ди Ӏуэхухэр къызэфӀэкӀынут.

Къайсэрыжьым фи фабрикъэжьхэми сэрмыгъуэ,
ЩӀэкӀышхуэр къыщыщӀагъэкIыр.
Ди Ӏуэхухэр тхузэфӀэзгъэкIми сэрмахуэ,
Ахърэтым жэнэтыр ейти.

Данэурэ си щхьэцыгъуэшхуэри сэрмыгъуэ,
ПӀэ лъапэм щызогъэлъалъэр.
Нэпсурэ къезгъэлъэлъэхыри сэрмахуэ,
Си благъэм фи гуэных щӀакъэ.

Данэурэ си щхьэцыгъуэшхуэхри сэрмахуэ,
Мажьэдзэм схузэгуэмихи.
ПхъэхкӀэрэ сызыгуэфхынуми сэрмахуэ,
А щӀалэр си гум имыкӀыну.

Кайсэрыжьым фи уэздыгъэшхуэхэр сэрмахуэ
Нэху дахэу кызыкIэлъыщIонэр,
А щIалэр сигу кыщридзэкIэ сэрмахуэ,
Iэл фIыцIэу сыкъызыщIонэр.

Бзэпсурэ си пшынэ фIыцIэри сэрмахуэ
Дыгъэпсым хызогъэпсалъэр,
А щIалъэм зэ сезгъэпсалъэми, сэрмахуэ
Ахърэтым и жэнэтыр ейти.

Мэрашым и данэ Iувыри сэрмахуэ
Ер-йей сэ къызолажьэр,
Си ныбжьым къэслъэгъуа лажьэри сэрмахуэ,
А щIалэм сщигъагъупщакъэ.

Iэпэщащэу си пшынэ фIыцIэри сэрмахуэ,
Ералахь пхъуантэм щощыгъуэр
МыдэкIэрэ жэщIищ мэхуищкIэрэ сэрмахуэ,
Си лэгъунэм сыщыщыгъуакъэ.

ИпщэкIэ Къунашей гъуэгури сэрмахуэ,
ПцIэгъуэплъым къызыхеудэр
Ей мыгъуэ сызэгуэмыудурэ сэрмахуэ
А щIалэм сыIувгъэплъэжыт.

На фото Къунашей (Halitbeyören, Кайсери, Турция) о котором поется в песне.
узуняйлэ